**ZAPISNIK SA 12. SJEDNICE OPĆINSKOG VIJEĆA OPĆINE TOPUSKO ODRŽANE DANA 13.02.2023. GODINE S POČETKOM U 17,00 SATI**

Početak: 17:00

Prisutno 9 od ukupno 13 vijećnika koliko broji Općinsko vijeće Općine Topusko.

Prisutni: Dijana Ščrbak, Ana-Marija Cestarić, Ozren Šukalić, Janko Sukalić, Marko Sonički, Josip Šarić, Zlatko Iskrić, Matea Kovačević i Danijel Trdina.

Odsutni: Milka Bućan, Bahrudin Bašić, Andreja Markulin i Dalibor Trkulja

Ostali prisutni:

1. Općinski načelnik Ivica Kuzmić, zamjenica općinskog načelnika iz reda pripadnika srpske nacionalne manjine Jelena Roknić
2. Službenici Jedinstvenog upravnog odjela Općine Topusko, Antonija Boban, Milena Sužnjević, Vladimir Ožanić i kao zapisničarka Dragana Jakšić Topalović
3. Ravnateljica Dječjeg vrtića Topusko Andreja Kuzmić,

Ravnateljica Turističke zajednice Općine Topusko Ivana Strmečki

Direktor Vodoopskrbe i odvodnje Topusko d.o.o. Tomislav Perčinlić

Po utvrđivanju kvoruma predsjednica Općinskog vijeća, Dijana Ščrbak poziva prisutne vijećnike da se izjasne o predloženom dnevnom redu.

**D N E V N I R E D**

1. Usvajanje Zapisnika sa 11. sjednice Općinskog vijeća Općine Topusko
2. Prijedlog Odluke o davanju suglasnosti na pravilnik o unutarnjem ustrojstvu i načinu rada Dječjeg vrtića Topusko
3. Prijedlog Odluke o privremenom umanjenju naknade za usluge Dječjeg vrtića Topusko
4. Prijedlog Odluke o poticanju zapošljavanja liječnika-doktora medicine i njihovog ostanka u radnom odnosu u Domu zdravlja na području Općine Topusko
5. Prijedlog Odluke o imenovanju vršiteljice dužnosti Narodne knjižnice i čitaonice Topusko
6. Prijedlog Odluke o koeficijentima za obračun plaće službenika i namještenika
7. Prijedlog Odluke o plaći i drugim pravima općinskog načelnika i zamjenika općinskog načelnika
8. Prijedlog Odluke o pravu služnosti radi izgradnje elektroničke komunikacijske infrastrukture

Dnevni red jednoglasno je usvojen.

Predsjednica Općinskog vijeća otvara aktualni sat.

Za riječ se javlja općinski načelnik Ivica Kuzmić

Općinski načelnik Općine Topusko pozdravlja sve prisutne. Naveo je niz aktivnosti koje su već u realizaciji kao i one koje su u planu realizacije kao što su:

* Potpisani su Ugovori s 25 djelatnica projekta Zaželi Topusko II, uključeno je 150 krajnjih korisnika, ukupna vrijednost projekta je 1.236.635,00 kuna, planira se prijava na novi natječaj koji je u najavi, u suradnji s partnerom Hrvatskim zavodom za zapošljavanje zaposleno je 25 žena
* Natječaji za prometnice i ceste – ponovljen natječaj za most Perna-Katinovac
* Novo naselje, izgradnja ceste ubrzani su radovi s obzirom da su rokovi blizu
* Sa SNV-om potpisan je Ugovor o uređenju groblja Kaluđerac u vrijednosti sufinanciranja od 50.000 kn, na navedenoj lokaciji u planu je odmaralište – razbijena je ploča na istom spomen obilježju te je naručena nova. Nastavno na navedeni događaj oko Nove godine i pravoslavnog Božića dogodio se incident vezano za natpis na turističkoj signalizaciji kod pravoslavne crkve, nastavno na događaj bilo je i upita medija, bilo kakve aktivnosti ovakve vrste za svaku su osudu, na području Općine Topusko nije bilo takvih događanja i ne bi ih trebalo biti
* Projekt “Aromatični vrt” u suradji sa Srednjom školom Topusko pozitivno je ocijenjen na natječaju, Općina će sudjelovati u realizaciji istoga jer je potreba za dječjim igralištem otkad je igralište ispred Dječjeg vrtića Topusko zatvoreno
* Prijevljen je projekt šumska prometnica Bjeljavina – Staro Selo vrijednost oko 3 milijuna kuna - bitna je otvorenost Prometnice te ce biti zanimljiva turističko rekreativna ruta,
* S Fondom za zaštitu okoliša izrada Strategije zelene urbane obnove koja je veoma bitna prilikom prijave na natječaje
* U tijeku su dogovori oko izgradnje još dvije zgrade za stambeno zbrinjavanje u Topuskom uz podršku župana Ivana Celjaka
* Cesta ulaz u Topusko – Općina Topusko izradila projekt kružnog toga te je podnesen zahtjev za izradu lokacijske dozvole
* Javni rad na potresom pogođenom području – odobreno je zaposlenje 6 djelatnika i 1 djelatnik preko Društva crvenog križa Topusko
* Održana je “Noć muzeja” predstavljena je brošura stari grad Pernik koji se veže na prometnicu Perna - Petrova Gora kao rekreacijsku stazu, lokacija zasluzuje puno vise nego što je prezentirano – Draškovićev podrum – izrađeno idejno rješenje,
* “Topusko pametni termalni grad” – projekt za koji je od Vlade Republike Hrvatske uputila poziv za hitno dostavljanje dokumetacije vezano za projekt koji bi bio prezentiram na predsjedništvu te u Vladi, radi se o revitalizaciji SMŽ-a odnosno kapitalnim projektima koji su bitni za revitalizaciju Topuskog kao što su izgradnja zgrada za stambeno zbrinjavanje, ulaz u Topusko, Dječji vrtić Topusko i pristupna cesta, komunalno – prometna infrastruktutura, pročišćivač, komunalna infratstruktura, kulturna baština, Kulturni centar, Žandarmerija, Draškovićev podrum, park Opatovina, park ispred Općine
* U pripremi natječaji MUP-a i Ministarstva prostorbog uređenja graditeljstva i državne imovine

Predsjednica vijeća otvara raspravu po dnevnom redu, te sukladno istom otvara raspravu po točkama:

**Ad 1.Usvajanje Zapisnika sa 11. sjednice Općinskog vijeća Općine Topusko održane dana 13.12.2022.g.**

Predsjednica poziva prisutne da se izjasne o prijedlogu Zapisnika, te da iznesu svoje primjedbe po istom, ukoliko ih imaju. Predloženi Zapisnik sa 11. redovite sjednice Općinskog vijeća je usvojen s 9 glasova ZA, 0 glasova PROTIV i 0 glas SUZDRŽAN.

**Ad 2. Prijedlog Odluke o davanju suglasnosti na pravilnik o unutarnjem ustrojstvu i načinu rada Dječjeg vrtića Topusko**

Uvodno izlaganje po predmetnoj točki daje izlagatelj, službenica JUO Općine Topusko, Milena Sužnjević. Upravno vijeće dostavilo prijedlog Pravilnika o unutarnjem ustrojstvu i načinu rada Dječjeg vrtića Topusko, Zakonom o predškolskom odgoju i obrazovanju određeno je da suglasnost daje osnivač. Nakon izlaganja nije bilo primjedbi niti prijedloga i predsjednica daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN, te je utvrđeno da je Odluka o davanju suglasnosti na pravilnik o unutarnjem ustrojstvu i načinu rada Dječjeg vrtića Topusko po prijedlogu općinskog načelnika jednoglasno usvojena.

**Ad 3.Prijedlog Odluke o privremenom umanjenju naknade za usluge Dječjeg vrtića Topusko**

Uvodno izlaganje po predmetnoj točki daje izlagatelj, službenica JUO Općine Topusko, Milena Sužnjević. S danom 31. siječnja 2022. godine prestanak umanjenja participacije koja je sufinanciranja od strane Središnjeg državnog ureda za demografiju te se Odlukom predlaže nastavak mjere u vremenu od 1.2.2023. do 30.4.2023. godine u međuvremenu se očekuje natječaj Središnjeg državnog ureda za demografiju. Kratko obrazloženje dao je i općinski načelnik Ivica Kuzmić – ostala je rupa između natječaja, mjera pronatalitetna, ako natječaj prođe mjera bi svakako trajala 3 mjeseca.

Općinski načelnik Ivica Kuzmić postavlja pitanje ravnateljici Dječjeg vrtića Topusko Andreji Kuzmić vezano za reakciju roditelja o povećanju cijene usluge

Andreja Kuzmić navodi kako nije bilo negodovanja od strane roditelja, roditelji su svjesni pocećanja troškova jer je sve poskupjelo, povećali su se režijski troškovi.

Nakon izlaganja nije bilo primjedbi niti prijedloga i predsjednica daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN, te je utvrđeno da je Odluka o privremenom umanjenju naknade za usluge Dječjeg vrtića Topusko po prijedlogu općinskog načelnika jednoglasno usvojena.

**Ad 4. Prijedlog Odluke o poticanju zapošljavanja liječnika-doktora medicine i njihovog ostanka u radnom odnosu u Domu zdravlja na području Općine Topusko**

Uvodno izlaganje po predmetnoj točki daje izlagatelj, službenica JUO Općine Topusko, Milena Sužnjević. Na području Općine postoji problematika funkcioniranja Doma zdrvalja uslijed odlazaka liječnika, ovom Odlukom i primjenom mjera sufinanciranja benefit bi imali liječnici, odnosno svi građani.

Općinski vijećnik Ozren Šukalić javlja se za riječ pozdravljajući mjeru te pitanje postavlja općinskom načelniku vezano za potencijalnim mjerama kao što su kod druhih Općina subvencije kod rođenje djetata, kupnju prve nekretnine, kupnju kuće ili slično.

Općinski načelnik Ivica Kuzmić navodi kako je navedena tema nešto oko čega se svakako treba raspravljati, potrebno je zadržati liječnicu koja želi ostati u mjestu iako ima ponuda i za druga radna mjesta, navodi kako je za mjesto veoma bitno imati liječnika na koga se pacijenti mogu osloniti te će biti Javni poziv vezano za navedeno. Na pitanje vijećnika Ozrena Šukalića općinski načelnik navodi kako je bitno stambeno zbrinjavanje stanovništva, posao, dječji vrtić, prioritetna je izgradnja vrtića navodeći kako je naknada za rođenje djeteta relativno visoka u Općini Topusko te također navodi kako je bitna i prometna povezanost sa Zagrebom te realizacija rojekata kao što je „Pametni termalni grad“.

Nakon izlaganja nije bilo primjedbi niti prijedloga i predsjednica daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN, te je utvrđeno da je Odluka o poticanju zapošljavanja liječnika-doktora medicine i njihovog ostanka u radnom odnosu u Domu zdravlja na području Općine Topusko po prijedlogu općinskog načelnika jednoglasno usvojena.

**Ad 5. Prijedlog Odluke o imenovanju vršiteljice dužnosti Narodne knjižnice i čitaonice Topusko**

Uvodno izlaganje po predmetnoj točki daje izlagatelj, službenica JUO Općine Topusko, Antonija Boban. Nakon što je raspisan natječaj, objavljen u Narodnim novinama i na mrežnoj stranici Općine, nije stigla niti jedna prijava, kako bi se osigurao nesmetan rad Narodne knjižnice i čitaonice Topusko imenuje se Branka Kuzmić, diplomirana knjižničarka koja je već nekoliko puta imenovana na razdoblje do jedne godine te se nakon toga raspisuje novi natječaj. Nakon izlaganja nije bilo primjedbi niti prijedloga i predsjednica daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN, te je utvrđeno da je Odluka o imenovanju vršiteljice dužnosti Narodne knjižnice i čitaonice Topusko po prijedlogu Komisije za izbor i imenovanje jednoglasno usvojena.

**Ad 6. Prijedlog Odluke o koeficijentima za obračun plaće službenika i namještenika**

Uvodno izlaganje po predmetnoj točki daje izlagatelj, službenica JUO Općine Topusko, Antonija Boban. Zakonom o lokalnoj samoupravi određeno je da se opći akti dostavljaju na nadzor nadležnim tijelima, te se prema uputi Minsitarstva pravosuđa i uprave koeficijent za radno mjesto referent-projektni asistent – koordinator i spremač-dostavljač s 0,85 mijenja na 1,00. Predloženo je povećanje koeficijenta i za ostale djelatnike, ali nije došlo do povećanja plaća jer je dosadašnja osnovica umanjena odlukom općinskog načelnika. Nakon izlaganja nije bilo primjedbi niti prijedloga i predsjednica daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN, te je utvrđeno da je Odluka o koeficijentima za obračun plaće službenika i namještenika po prijedlogu općinskog načelnika jednoglasno usvojena.

**Ad 7. Prijedlog Odluke o plaći i drugim pravima općinskog načelnika i zamjenika općinskog načelnika**

Uvodno izlaganje po predmetnoj točki daje izlagatelj, službenica JUO Općine Topusko, Antonija Boban. Radi se o usaglašavanju koeficijenata za općinskog načelnika i zamjenika općinskog načelnika, osnovica se mijenjala te je došlo do povećanja koeficijenata, ali nije došlo do povećanja plaće. Nakon izlaganja nije bilo primjedbi niti prijedloga i predsjednica daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN, te je utvrđeno da je Odluka o plaći i drugim pravima općinskog načelnika i zamjenika općinskog načelnika po prijedlogu općinskog načelnika jednoglasno usvojena.

**Ad 8. Prijedlog Odluke o pravu služnosti radi izgradnje elektroničke komunikacijske infrastrukture**

Uvodno izlaganje po predmetnoj točki daje izlagatelj, službenik JUO Općine Topusko, Vladimir Ožanić. Prethodno je donesena Odluka o pravu služnosti radi izgradnje elektroničke komunikacijske infrastrukture na zahtjev trgovačkog društva Hrvatski telekom d.d.. Radi se o izgradnji kabelske kanalizacije na Novom naselju, Odluka je rađena temeljem podataka iz projektne dokumenatcije, prilikom izvođenja radova došlo je do odstupanja i trgovačko društvo Hrvatski telekom d.d. dostavio je nove podatke, prije početka radova bila je koordinacija te je traženo da se pomaknu što više uz rub prometnice što je i učinjeno, obuhvaćena je nova čestica, temeljem nove odluke naknada iznosi 154,52 eura. Stupanjem na snagu ove Odluke, prestaje važiti Odluka o pravu služnosti radi izgradnje elektroničke komunikacijske infrastrukture od 17. listopada 2022. godine. Nakon izlaganja nije bilo primjedbi niti prijedloga i predsjednica daje točku dnevnog reda na glasovanje. Konstatira se da je od ukupno 9 prisutnih vijećnika 9 glasovalo ZA, 0 PROTIV i 0 SUZDRŽAN, te je utvrđeno da je Odluka o pravu služnosti radi izgradnje elektroničke komunikacijske infrastrukture po prijedlogu općinskog načelnika jednoglasno usvojena.

Zahvala predsjednice Općinskog vijeća.

Dovršeno u 17:40 sati.

ZAPISNIČARKA: PREDSJEDNICA OPĆINSKOG VIJEĆA:

Dragana Jakšić Topalović Dijana Ščrbak